Document ID: 32004D0931

POLIITTISTEN JA TURVALLISUUSASIOIDEN KOMITEAN PÄÄTÖS EUPOL KINSHASA/1/2004,
tehty 9 päivänä joulukuuta 2004,
Kinshasassa (Kongon demokraattisessa tasavallassa) toteutettavan EU:n poliisioperaation EUPOL ”Kinshasan” johtajan nimittämisestä
(2004/931/YUTP)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 25 artiklan 3 kohdan,
ottaa huomioon EU:n poliisioperaation aloittamisesta Kinshasassa (Kongon demokraattisessa tasavallassa) 9 päivänä joulukuuta 2004 hyväksytyn neuvoston yhteisen toiminnan 2004/847/YUTP (1) ja erityisesti sen 5 ja 8 artiklan,
sekä katsoo seuraavaa:
(1)
Yhteisen toiminnan 2004/847/YUTP 5 ja 8 artiklan mukaisesti neuvosto valtuuttaa Euroopan unionista tehdyn sopimuksen 25 artiklan nojalla poliittisten ja turvallisuusasioiden komitean tekemään asiaan kuuluvia päätöksiä, joihin kuuluu valtuutus nimittää operaation johtaja korkeana edustajana toimivan neuvoston pääsihteerin ehdotuksesta.
(2)
Korkeana edustajana toimiva pääsihteeri on ehdottanut, että tehtävään nimitetään Adílio CUSTÓDIO,
ON PÄÄTTÄNYT SEURAAVAA:
1 artikla
Nimitetään Adílio CUSTÓDIO Kinshasassa (Kongon demokraattisessa tasavallassa) toteutettavan integroitua poliisiyksikköä (IPU) koskevan Euroopan unionin poliisioperaation (EUPOL Kinshasa) johtajaksi operaation käynnistämispäivästä alkaen. Siihen asti hän toimii suunnitteluryhmän johtajana.
2 artikla
Tätä päätöstä noudatetaan päivästä, jona se tehdään.
Sitä sovelletaan 31 päivään joulukuuta 2005.
Tehty Brysselissä 9 päivänä joulukuuta 2004.

Labels: 18
9
5
15